mteb/NusaParagraphEmotionClassification huggingface dataset:
Beberape orang ntu memiliki kulit gatal yang disebabkannye ntu oleh serbuk sari, jamur, atau alergen rumah tangga. Kulit yang teriritasi terus-menerus dapat membuat seseorang menyalahkan hewan serangga. Risiko entomophobia meningkat jika memiliki kerabat dekat, atau orang tua dengan gangguan fobia atau gangguan kecemasan. Kite mungkin lebih cemas dibandingkannye orang lain jika mengalami mutasi (perubahan) gen tertentu. Selain ntu, melihat seseorang dengan entomophobia atau mendengar seseorang berbicara tentang ketakutannya terhadap serangga, dapat menyebabkan orang lain memiliki fobia yang sama. Seseorang lebih mungkin mengembangkan entomophobia atau jenis gangguan fobia spesifik yang berbeda jika udeh memiliki jenis fobia lain, gangguan kecemasan, gangguan panik, dan gangguan penggunaan zat.
Dari jaman Covid-19 masi meraja lela, keluarge Doel temasuk nyang nurut ame pemerinte buat ngelakuin paksin dosis atu, dosis due, ame booster atu. Nah, gegara baru sempet, jadinye keluarge Doel baru mao booster kedue ari enih. Doel sebenernye ude apal ame tabiat Enyak dari awal paksin juge; takut bangat ame jarum suntik! Tiap paksin, kudu bangat Doel ame Babeh kelar duluan, biar bise megangin Enyak nyang kebanyakan paniknye. Kek ari enih, dari pagi, Enyak ude sibuk ngeremet-remet tangan Doel aje. Tangan Enyak keringetan, tapi dingin. Doel liat juge gemeter dikit, padahal masup ruangan suntiknye aje belon. Udeh gitu, die jadi lemes bangat. Doel bekali-kali nenangin Enyak, soalnye ngeri rase takutnye Enyak enih bedampak signipikan ame tensi darahnye. Kalo kagak masup syarat normal tensi darah, bise-bise Enyak malah kagak dibolein paksin. Enyak terus ngatur napasnye ngikutin tempo Doel. Begitu Doel ngerase Enyak udeh lumayan tenang, Doel ame Babeh masup ke ruang suntikan, terus disuntik duluan. Abis ntu, nemenin Enyak masup bari megangin terus biar die tetep tenang. Untung, ari ntu bukan jadwalnye keluarge Doel apes, jadinye Enyak, walopun masi ngeremet-remet tangan Doel, tetep bise ngelewatin proses disuntik tanpa kudu nangis-nangis ketakutan. Yeay, cheers for Enyak!
Bulan Desember taon 2022, banyak kabar baek terkait grup idola yang aye demenin. Nah sekitar pertengahan Desember, salah satu penggemar ngadain give away buat ngerayain banyaknye kabar baek terkait idolanye kite. Aye pun ikutan entu give away. Nah pas beberape hari kemudian, kayaknye pas udeh pekan terakhir di bulan Desember, akhirnye diumumin siape aje yang menangin hadiah give away. Nah ternyate aye salah satu pemenang hadiah give away! Jelas aje aye kaget menangin entu hadiah. Soalnye aye kagak berpikir aye bakalan menang karena yang ikutan entu give away banyak bener. Jadilah aye seneng bener sekaligus kaget dapetin hadiah give away entu.
Waktu ntu ane masih sekolah kelas 6 SD, ane ude pede banget kalo udah ngerjain PR dari beberape hari sebelumnye, ntu pr matematika nyang gurunye ude terkenal banget killer di skolah ane, mata pelajaran matematika selalu jadi jam pelajaran nyang pertame, pas bel masuk bunyi ane pede kan tuh masuk ke kelas, pas guru ane masuk lanjut bilang kumpulkan buku pr matematikanya, ane buka tas darrrr.. gataunye buku ane ga ada didalem tas, pas diinget-inget gataunye kagak dimasukin pas beresin buku tadi malem. panik sambil bilang ke ibu gurunye, gatau lagi dateng baek banget tu ibu, dia cuma bilang yaudah ga apa, besok dibawa. lega banget pas guru ane ngomong gitu.
Saat menjalani masa-masa kehamilan yang cukup berat, kaga gampang dan mudah, rasanye pas ntu anak udeh lahir rasanye girang bener. Kite tentunye banyak-banyak bersyukur karena udeh ngelahirin dengan selamet, bahagia rasanye tentunye. Butuh energi khusus buat ngerawat bocah-bocah zaman sekarang, apelagi tanpa bantuan orang-orang karena cukup berat namanye ngurus bocah tuh, apelagi yang lagi aktif-aktifnye tapi dibawa bahagia aje dah, nikmatin masa-masa dimana anak-anak lagi masih pada kecil-kecil pasti bahagia bener rasanye, nanti kalo udeh gede pade repot sama urusannye masing-masing udeh lupa sama kite. Mereka udeh pade repot sama temennye, sams kegiatan di sekolahan, atau luar sekolah. Jadi bener-bener harus dinikmatin masa-masa pas bocah-bocah lagi masih pade kecil.
Elu tau kagak, kalo berhasil beli barang setelah nabung, elu entu bisa ngerasa seneng? Emosi seneng entu bisa muncul karena elu berhasil beli barang yang elu incer dan berhasil ngelewatin masa-masa pas elu kudu sabar karena kagak jajan dan kudu nabung. Pas elu ngerasa seneng karena berhasil beli barang setelah nabung, elu juga bisa ngerasa lega karena barang yang diincer udeh elu dapetin dan elu kagak ade utang. Selaen bisa seneng setelah elu berhasil beli barang yang diincer, elu juga bisa ngerasa bersyukur, bangga, tenang, dan laennye. Intinye dari keberhasilan nabung buat beli barang yang diincer, elu bisa ngerasain berbagai emosi positif, kagak cuma seneng aje. Nyok deh mulai nabung bisa bisa beli barang yang diincer dan ngerasain berbagai emosi positif laennye!
Sepasang kekasih berantem hebat, lantaran si pria ngira bahwan cewenye selingkuh dari die. Akhirnye, si laki memukuli si cewenye, lalu keluar dari rumah kemudian memukul kaca mobil Honda Brio milik korban dengan tangan kosong namun tidak pecah. Lelaki ntu mengambil palu, dan memukul kaca belakang mobil hingga pecah. Masih belum puas, die mengambil cangkul lalu memecahkan kaca samping dan belakang mobil. Terakhir, dengan potongan balok kayu, Ujang memukul kaca depan mobil hingga pecah. Korban yang tidak terima dengan perbuatannye si cowo kemudian melaporkan kejadian tersebut pada pihak kepolisian. Hasil visum pada korban menunjukan luka gores dan memar pada pipi kanan dan kiri, luka robek pada bibir atas,  dan luka memar pada tangan. Akibat perbuatannye, si laki dijerat dengan ancaman pidana Pasal  351 ayat (1) KUHP tentang penganiayaan dan Pasal 406 ayat (1) KUHP tentang pengrusakan barang.
Di daerah deket rumah neneknye ntu bocah dulunye kaga tau kenape lumayan ade beberapa orang stress yang hilang akal bekeliaran di jalanan deket rumah neneknye ntu bocah. Ada yang perempuan, ada juga yang laki-laki orang stressnya. Ada yang masih pake baju, ada juga yang pade telanjang. Kadang ngerasa takut, dan serem juga emang kalo lagi jalan di sekitaran rumah neneknye pas sendirian. Karena takut aje kalo tau-taunye ntu orang pade yang ilang akal nyerang kite. Eh bener aje pernah ye waktu ntu ada orang stress yang hilang kesadarannye ngagetin adeknye ntu bocah, ntu bocah langsung lari ngibrit pulang ke rumah. Dari situ ntu bocah makin takut, pernah juga orang situ lagi ngeliatin jalanan dari depan pintu terus die kagetin juga aje tuh.
Ada bêjibun jalan nyang bisa ditêmpuh buat masup pêrguruan tinggi. Sêlaèn SNMPTN ama SBMPTN, ada jalur laèn nyang bisa dicoba. Bêbêrapah PTN ngêbuka jalur masup liwat sêlèksi mandiri. Jalur ênih diatur ama masing-masing PTN. Bêrikutnyah ada sêkola kêdinêsan nyang bêrada di bawah kêmêntêrian atau lêmbaga pêmêrèntahan. Ada juga Sêlèksi Nasional Masup Politèknik Nêgêri, yakni sêlèksi jalur undangan khusus buat nyang pèngèn ngêlanjutin pêndidikan di pêrguruan tinggi bidang pokasi, politèknik, atau politani. Sêlanjutnyah, Pêrguruan Tinggi Kêagamaan Islam Nêgêri, yakni bêbêrapah kampus nyang bêrada di bawah naungan Kêmêntêrian Agama RI. Abis onoh, ada SMMPTN-Barat, sêlèksi jalur mandiri nyang dilakuin sêcara sêrêntak di antara pêrguruan tinggi nêgêri nyang kêgabung dalêm BKS-PTN Indonèsia wilayah barat. Têrakhir, ora tibang PTN, banyak sêlèksi mandiri PTS nyang nawarin program pêrkuliahan nyang mênarik.
Kurir SiCêpat ngantêrin pakèt kê rumah NDS. Sêudah nêrima baranganyah, NDS ngêduga barang nyang diantêrin kurir ora sêsuè ama nyang diah pêsên. "Kalu Bapak curiga, gidah baè balikin barangnyah. Sayah bakal nyoba ngonpirmasi kêpada pênjualnyah," kata kurir kêpada MDS. Tapi, MDS malah ngêbuka pakèt onoh. Prosêdurnyah, kalu barang nyang diantêr kurir udah dibuka pêmbêli, mangka barang onoh ora bisa dibalikin. Wayah onoh, NDS ora nanggêpin dêngan baèk. Diah justru ngambil samurai dari dalêm rumah dan ngancêm kurir. NDS udah dua kali dikibulin transaksi pêmbêlian barang liwat bêlanja daring. Buat nyang kêdua ênih, NDS sèwot karna barang nyang dikirim têrnyata kosong sêhingga ngêlampiasinnyah kêpada kurir nyang ngantêrin pakèt, padahal sêbênêrnyah kurir onoh ora tau apah-apah.
Ada lagi cerita anak SD yang gangguin satu temen kelasnya. Ada bocah wadon yang bikin kelompok maen ama 4 orang temennya. Bocah ini ama temen-temennya ngelabrak satu orang temen kelasnya yang wadon. Si bocah yang ngebully ini ngajak temen-temennya buat ngebully jia. Pas di kelas, pas lagi jem istirihat, 5 orang wadon ini langsung ngeplak pala temennya. Pas korban nanya ada apaan, malah langsung dikeplak palanya. Bocah-bocah ini bilang, kalo jia ngempet cowok temennya. Padahal, cowok yang dimaksud itu sodaranya korban. Cuman, si pelaku ama temen-temennya kagak mau percaya, jia langsung ngebakot tangan korban ama ngejorokin dari bangku. Abis nge-bully, korban langsung ngadu ama sodara yang cowok. Cowok itu langsung balik maranin si wadon ama temen-temennya. Abis dari situ, jadi keliatan bullying ini jadi nyambung terus gara-gara pada dendam.
Sêorang warga Kêcamatan Sukawêning, Kabupatèn Garut, nyêritain pêngalaman paitnyah kêjêrat pinjêman daring ampè puluan juta rupiah. Karna kêdêsêk kêbutuhan sêrta ora dapêt pinjêman dari mana-mana, akhirnyah diah kêpaksa ngêbêraniin diri, mêski bunga nyang ditawarin ora masup akal. Tèmpo atu minggu amat gasik bêrlalu sêhingga diah kudu balikin pinjêmannyah onoh. Akibat ora mampu ngêbayar têpat waktu, diah kêmudian ditèror têrus-têrusan ama pênagih dêngan kata-kata kasar, bahkan kontak di hapènyah bisa mêrèka ambil, têrus mêrèka ngêja grup WhatsApp dêngan masupin kontak têmên-têmênnyah. Di sonolah pênagih ngêja jêngah dirinyah dêngan ngêlakuin pênagihan di grup. Diah ngêdapêt têkênan nyang amat parah, bahkan salah atu ancêmannyah adalah diah bakal dibunuh.
Rase takut pas ngelakuin dose atau kesalahan bise jadi pembatas kite buat udahan bebuat hal ntu. Kalo ngeliat dari sisi agame, ngeliat tande-tande takutnye kite tehadap dose, bise diliat dari beberape hal. Petame, die berusahe nyeimbangin antara nyang dipikirin ame nyang die lakuin. Nyang dipikirin kudu hal bae-bae, nyang dilakuin juge selalu usahain same kek ntu. Kedue, die ngusahain buat jujur. Mao ntu jujur ame dirinye ndiri, jujur ame orang-orang sekitarnye, dan nyang utame, jujur ame Tuhannye. Ketige, nyesel ame hal jelek nyang udeh dilakuin, terus besyukur ame hal bae nyang pernah die lakuin. Terakhiran, ngusahain buat terus bebuat lebi bae dibanding nyang kemaren-kemaren.
Elu kalo nyium bau amis bakalan jijik kagak? Atau bahkan sampe mau muntah gitu? Nah aye kalo nyium bau amis bakalan jijik dan bahkan sampe mual. Aye pernah jalan ke bagian daging di pasar, terus baru sampe depannye, aye bener-bener mual mau muntah saking jijiknye nyium bau amis. Nah ternyate katanye sih wajar aje mual karena nyium aroma kagak sedep atau nyengat, ya contohnye bau amis dari bagian daging di pasar. Walaupun mungkin agak lebay, aye kagak boong dah bener-bener jijik dan mual kalo nyium bau amis dari bagian daging. Jadinye elu kalo jijik nyium bau amis dan bahkan sampe mual kagak usah bingung ye, soalnye wajar.
Pas aye SMP, aye tinggalnye sekolahan ber-asrama gitu. Jadi walaupun sekolah udeh selesai, aye tetep bareng temen-temen. Nah pas entu aye kelas 7 semester 2 kamarnye di lantai 3. Karena entu hari Sabtu dan besoknye Minggu hari libur, jadinye aye dan temen aye ngobrol sampe malem. Kite bekoar-koar tentang banyak hal sambil ngegaresin keripik. Saking serunye bekoar sambil ngegares, kite kagak nyadar udeh malem bener, sampe-sampe lampu kamarnye kite udeh dimatiin. Tapi aye dan temen aye masih tetep ngobrol dan ngegares dengan penerangan remang-remang dari kamar sebelah. Nah pas lagi asik ngobrol, tiba-tiba aje aye kayak ngeliat sesuatu di belakangnye temen aye. Jelas aje aye kaget dan ketakutan bener karena ngeliat hantu di depan mata aye. Walaupun aye kagak tau entu halusinasi ape beneran hantu, intinye aye bener-bener ketakutan. Jadilah aye buru-buru nyalain lampu kamarnye aye.
Elu pernah ikutan give away? Terus, elu pernah menangin hadiah give away-nye? Aye pernah. Aye ikutan suatu give away yang diadain sama penggemar dari suatu grup idola yang aye demenin. Aye cuma asal ikutan aje tanpa ngarep menangin hadianye, soalnye yang ikutan entu give away banyak bener. Pas beberape hari kemudian, akhirnye pemenang give away-nye diumumin. Ternyate aye jadi salah satu pemenang hadiah give away! Jelas aje aye kaget menangin entu hadiah. Soalnye aye kagak berpikir aye bakalan menang karena yang ikutan entu give away banyak bener. Jadilah aye seneng bener sekaligus kaget dapetin hadiah give away yang banyak bener entu.
Panic attack ntu dapat berlangsungnye sekitar selama 5-10 menit, namun bisa juga hal ntu terjadi secara berkesinambungan dalam waktu 2 jam. Kondisi ntu bisa sangat menakutkan, mengganggu, dan melemahkan tubuh seseorang. Bejibun gejalanye yang serupa juga ditemukan pada sejumlah penyakit umum, ya ntu penyakit jantung, masalah tiroid, gangguan pernapasan, dan penyakit saluran napas lainnye. Seseorang yang mengalami panic attack sering membuat beberapa kunjungan ke ruang gawat darurat atau dokter. Hal ntu tersebut karena mereka berpikir memiliki penyakit yang mengancam jiwa. Karena serangan ini kagak dapat diprediksi, kondisi ini secara signifikan memengaruhi fungsi tubuh. Maka dari ntu, penderita panic attack harus segera mencari pengobatan yang tepat.
Saban ke rumah sakit, ada aja yang bikin geli. Pernah numpang ke kamar mandi pas lagi ngelongok pasien. Sempet pengen nahan dulu, lantaran belom kebelet. Cuman, ngiranya itu kamar bersih-bersih aja. Ternyata, pas masuk geli banget rasanya. Udah mau duduk di wesehnya malah udah ada tumpukan sampah tisu yang udah luber dari tong sampahnya. Kagak jadi kencing dah. Kepikiran itu sampah tisu bekas dipake ama yang sakit. Bukan cuman virus, kalo kayak gitu udah kecampur bakteri juga. Udah telanjur geli, akhirnya kagak jadi kencing. Ditahan bentaran, nyari weseh yang lebih sering dilongok ama petugasnya aja. Jadi, kagak numpuk gitu, jadinya kagak bikin geli. Biar ngerasa aman juga kalo resik.
Taon 2022, Alsa liburan di negara, tepatnye di kota tempat tinggal idolanye. Nah entu pagi, Alsa mau jajan ke mini market yang ada di depan apartemennye. Alsa pun jalan kaki ke entu mini market. Alsa jalan sambil mikir mau beli jajanan ape aje buat oleh-oleh. Nah pas mau buka pintu mini market, ternyata ada cowok yang mau keluar dari entu toko. Entu cowok buka pintu dan nahan pintunye biar tetep terbuka buat Alsa. Alsa pun berterima kasih ke entu cowok sambil ngeliat ke arah mukanye. Karena entu cowok pake masker dan topi, Alsa cuma bisa liat entu cowok senyum dari matanye. Nah pas entu Alsa langsung sadar kalo entu mata mirip salah satu anggota grup idolanye. Alsa pun nanya ke entu cowok. Dan ternyata bener aje entu cowok adalah salah satu anggota grup idolanye Alsa. Alsa langsung seneng bener karena bisa ketemu idolanye secara kebetulan.
Uji tes diperlukan untuk mendiagnosis zoofobia, atau ketakutan ketika bertemu hewan tertentu. Dalam beberape kasus, tahapan diagnosis juga dilihat dari ciri-ciri fisik serta kesehatan mental sang penderita. Langkah-langkah dalam mendiagnosis zoophobia akan melakukan beberapa hal di bawah ini: Mengamati ketakutan yang berlangsung 6 bulan, atau lebih. Mengenali hewan ape yang ditakuti dalam pengalaman hidup. Mencari penyebab kecemasan ketika bertemu, atau melihat hewan tertentu. Melihat gejala fisik, dan mental yang mengganggu sehari-hari. Kecemasan yang dikatakan memburuk ketika seseorang mungkin melihat seekor binatang secara langsung. Apebila menderita zoophobia, ada beberape hal yang dapat dilakukan untuk membantu meredakan gejalanye. Cobalah untuk membatasi menghindari aktivitas tertentu yang berkaitan dengan hewan. Bertemu dengan hewan mungkin akan menjadi tantangan, dan ancaman tersendiri. Oleh karena ntu, hindari penyebabnye.
Saat kita mangap mulu kite pas lagi ngegares, otomatis bakalan adanye juga udara dan gas masuk ke tubuh kite. Beberape di antaranye ntu diserap secara alami, tapi sisa gas perlu dilepaskan dengan cara tertentu, entah sebagai kentut, atau sendawa. Kalau kagak mengeluarkan gas, bisa timbul masalah kesehatan yang kagak nyaman bahkan menyakitkan, seperti kembung. Nah, dilansir dari Everyday Health, kentut disertai kembung berkepanjangan, penurunan berat badan, anoreksia, diare berlebihan, muntah, demam, dan sakit perut parah dapat menjadi tanda gangguan pencernaan yang perlu diperhatikannye. kalau kamu merasa punya "kelebihan" gas karena kentut hingga belasan kali dalam sehari, jangan khawatir dulu. Dikutip dari laman Verywell Health, kentut 8-14 kali sehari dianggap sebagai jumlah normal. Malah, pada sumber lain, kentut hingga 25 kali juga masih dalam batas normal. Yang kite kudu harus perhatikan ntu adalah ketika kite kagak bisa kentut atau kentut terlalu banyak. Jika kamu mengalaminye, segeralah kunjungi dokter agar mendapat diagnosis secepatnye.
Pas aye kelas 3 SMP, aye tinggal di asrama. Nah pas entu lagi pekannye ujian. Jadi pas siang, aye dan sobat-sobatnye aye pun belajar bareng di kamar. Terus pas lagi belajar, tiba-tiba wali asrama aye nyamperin aye dan ngajak ke kamarnye. Terus ternyata enyak aye nelpon. Aye pun udeh mulai khawatir. Ternyate, om nye aye meninggal. Aye langsung kaget, sekaligus sedih. Om aye emang udeh beberapa bulan sakit komplikasi, tapi aye tetep kaget dan sedih bener. Terus akhirnye setelah selesai telepon, aye langsung siap-siap karena engkongnye aye bakalan jemput aye. Terus kagak lamaan, engkong aye dateng, dan kite langsung ke rumah nenek aye, tempat jasadnye om aye sebelom dikubur nanti. Selama di mobil, aye berusaha fokus ke materi ujian besok, biar aye kagak sedih. Akhirnye setelah satu jam-an, kite sampe di rumah nenek. Semua orang udeh pade nangis. Aye pun makin sedih bener karena selaen om aye meninggal, enyak aye bener-bener keliatan sedih.
Miara hewan kaya ayam, monyet,soang gitu juga bahaya kalo kite kaga punya lahan nyang luas.  Hewan-hewan begitu kan kotorannye bisa bikin bau, apalagi kite tinggal di rumah nyang padet penduduk kan kasianan jadi kaga bersih tuh lingkungan. Apalagi kalo nyang dipiara unggas, kotorannye tuh bisa bikin susah orang karna buang kotorannye tuh suka sembarangan. Belom lagi nanti kalo die ngacak-ngacak jemuran orang, kasian orang udeh nyuci cape-cape tapi diberantakin. Belom lagi tuh hewan bawa bibit penyakit, kan bahaye kalo tentangga kite kebeneran lagi punya bayi atau punya anak kecil. Soalnye kumannye tuh suka ade virusnye, jadi mending dipikir lagi dah kalo mau miara hewan trus tinggal dilingkungan padet penduduk.
Barusan itu tahapan awal banget pas mau belajar berenang. Abis itu, pelan-pelan kita belajar ngambang. Sebelomnya udah jalan-jalan di pinggiran kolem. Kita udah bisa mulai belajar ngambang, pegangan pinggir kolem sembari kaki diangkat ampe ngambang. Kalo udah dibiasain kaki ngambang, pelan-pelan kita copot pegangan kita. Terus usahain badan ngambang ampe kita bisa celentang. Kalo udah bisa ngambang, kita bisa nyoba buat gerakin badan ke depan. Kalo belom bisa sendiri, kita bisa pegangan di pelampung, terus gerakin kaki. Ini buat ngebisain kaki begerak ampe maju ke depan. Nah, kalo udah bisa gerakin badan ke depan, kita bisa belajar gaya berenang. Ini kagak usah dipikirin banget. Yang paling penting itu kita bisa ngambangin badan sembari majuin badan ke depan.
Kepala sekolah di sekolahan Indramayu kena begal. Motor punyanya diambil paksa ama perampok. Si penjahat ini nodongin pestol ke kepsek itu. Kepala sekolah itu lagi ngendarain motor matic warna putih. Pas di tengah jalan, korban didempet ama penjahat, abis itu nyengget tas korban. Si penjahat juga ngincer motor, tapi korban mertahanin, jadinya ada tarik-tarikan penjahat ama korban. Kagak lama, dia digrebek ama polisi. Pas ditanya-tanyain, penjahat bilang kalo dia pake senjata pestol maenan. Jia mau nakut-nakutin korbannya. Kalo udah dalem keadaan ketakutan, orang emang sering ngerasa kagak ada jalan buat ngelawan. Di posisi kayak gitu, kayak udah kagak bisa gerak, ngerengked nahan ngeri ama pengen nyawa kagak melayang. Kalo korban tau senjata yang dipake maenan, bakal bisa nahan diri buat kagak ngasih banda punyanya.
Tuti, sêorang wadon paroh baya kêcatêt sebagè sêorang pêgawè pabrik garmèn di Pulo Bintan. Tapi, pada taun 2014, diah kêpaksa bêrênti lantaran diponis ngidap kankêr. Pada taun 2013, Tuti ngêdapêtin ada bènjolan di bagian payudaranyah. Tapi, mênurutnyah onoh tibang bènjolan biasa. Ama kêrabatnyah, Tuti disaranin ngêjalanin pêngobatan altêrnatip. Arêpannyah diah bisa sêmbuh tanpa pêrlu opêrasi di rumah sakit. Duit udah abis banyak, bukannyah sêmbuh, bènjolan onoh malah mêlêtus. Ngêrasa ora sanggup lagi nahan sakit, Tuti têrus dirujuk kê Rumah Sakit Dharmais, Jakarta. Di sonoh diah dibiopsi atau pêngambilan jaringan awak buat pêmêrèksaan laboratorium. Hasilnyah Tuti didiagnosa ngidap kankêr payudara stadium dua. Sêtêlah diponis ngêdêrita kanker, Tuti mulè ngêjalanin kèmoterapi buat ngêbunuh sèl kankêr.
Doel daptar jadi relawan buat ngajar ame bantu-bantu di desa tepencil gituh. Kagak jaoh dari rume die, sebenernye. Masi atu kota, cuman ude timpang bangat kondisi lingkungan daerah enih. Jadwalnye tiap minggu juge beda-beda, ade ngajar pelajaran umum anak-anak kolaan, ngajar pelajaran agame, bebersih ame babeh-babeh RT, ame dapur umum ame enyak-enyak RT. Nah, jadwal karang ntu bebersih ame babeh-babeh RT. Tikumnye di musala RT. Waktu Doel baru masup ke musalanye, die emang dah ngerase iba juge, gegara enih musala reyot bener. Baenye kagak cuman dibersiin, tapi juge direnop. Cuman, gegara komunitas relawan mereka belon cukup duit, jadinye sementara dibersiin bae, nyang penting layak pake buat ibadah. Nyang lebi mirisnye lagi, waktu Doel ke sumur musalanye. Buset, katenye dalem ati, gegara kagak bole ngomong kotor di rume Tuhan, jorok bangat. Doel merinding liatnye, terus langsung nahan napas. Enih sumur kagak ade layak-layaknye jadi sumur di rume Tuhan. Ude, mah, gelap, banyak sarang laba-labanye, sampah numpuk di lobang pembuangan aer, ember aernye belumut, WC-nye juge. Bener-bener, Doel nahan mual bangat liatnye, tapi die kudu tahan gegara ude resiko jadi relawan. Bari agak ngejaoh, terus tarik napas dalem-dalem, Doel mulai ambil alat tempur buat bersiin, kek sikat, pewangi, ame serokan aer. Cuman, nyang paling utame, sih, kudu make sarung tangan ame masker biar kagak nyentuh ame nyium langsung barang-barang ame bau di dalem sonoh!
Orang yang kena trypanophobia ini belom ketauan gara-gara apanya. Cuman, ada kondisi yang keliatan yang bisa disambung-sambungin jadi gara-garanya. Pertama, hyperalgesia atawa orang yang waktu abis disuntik ngerasain sakit yang nyelekit banget, lebih nyelekit dari orang biasa. Rasanya beda ama orang biasa yang masih bisa maklumin rasa sakit. Kedua, ada orang yang ngeri disuntik gara-gara sebelomnya pernah ngalamin yang jelek pas disuntik. Bisa jadi waktu diinfus atawa dikasih tambahan darah yang bikin jia kesakitan. Ketiga, waktu bocah orang itu pernah ditakut-takutinama orang. Biarpun niatnya ngeledekin, anak kecil gampang inget apa yang orang bilang. Bocah kayak gini bisa jadi ampe gede ngeri tiap mau disuntik. Keempat, ada orang yang emang gampang banget takut. Jadi, baru mikirin aja udah ketakutan, apalagi sampe ngeliat jarumnya, udah keburu ngerengked duluan sebelom disuntik.
Pernikahan merupakan suatu komitmen yang harus di dasarinnye atau niatnye kudu ibadah karena Allah. Pernikahan harusnye di landasi dengan komitmen untuk saling mencintai, menyayangi, jujur, dan menghargai kepada pasangan kite. Tidak ada pengkhianatan seharusnye dalam rumah tangga, karena kite udeh mengiket janjinye sama Allah bukan hanya sama manusia aje, karena pernikahan ntu merupakan setengah dari agama, setengahnye lagi kite melakukan dah tuh ibadah yang lainnye dalam idup, sungguh indah bukan, makanye harus di jaga bener kesuciannye pernikahan. Saat ini malah lagi rame bejibunnye pasangan yang pade kaga bisa setia sama pasangannye, hal ntu semua sungguh mengecewakan untuk setiap pasangan yang di khianati oleh pasangannye.
Pas waktu ntu sebelum aye nikah sama suami aye, aye dikenalin sama keluarga karena dalan Islam kan kaga boleh tuh ama yang namanye pacaran pacaran, jadi aye memilih nerima dijodohin aje sama orang tua terus nikah dah tuh ye. Aye awalnye beloman mau nikah, tapi akhirnye Alhamdulillah atas izin Allah aye tergerak hatinye mau dikenalin sama orangtua aye buat ketemu sama calonnye aye. Pas pertama kali ketemu gatau kenape yang tadinye ogah mau jadi ada rasa getar-getar, aye bener-bener seneng banget ntu hari, dan aye nerima lamarannye sampe-sampe aye udeh kaga sabar aje nunggu hari pernikahan aye ntu. Rasanye ntu momen yang paling bikin girang ati dan kaga pernah bisa dilupain dah.
Sebenernya kagak cuman corona si penyakit nyang bisa nular karna kena liur orang. Banyak banget tuh penyakit nyang bisa nular karna percikan aer liur pas kite lagi ngomong ama orang. Mangkanye, kalo punya anak nyang masih bayi mending jangan dipegang atau dicium ama sembarangan orang. Apalagi kan bayi tuh blom punya daya tahan tubuh nyang bagus, badan orok masih kecil banget jadi blom bisa mgelawan kuman atau virus nyang dateng ke dia. Jadi, riwayat penyakit nyang cepet nular tuh pasti ketular ama 1 keluarga. Ya namanye keluarga kan makan minum kaga kaga sengaja bareng, jadi gimana kaga ketularan kalo ade penyakit.
Orang-orang tua di era sekarang tuh udeh mulai pada pinter. Karna mungkin teknologi zaman sekarang bikin kite udeh gampang cari informasi. Dulu mah anak nyang pinter renang pasti nyang rumahnye deket ama laut trus juga sering mandi di kali. Belom banyak tuh nyang dari kecil udeh diajari buat renang. Emang sih ngeliatnye ngeri karna ngeri kecebur, cuma teryata tuh manfaatnye banyak banget. Cuma teryata tuh kaga boleh sembarangan juga, mesti ditemenin ama tenaga nyang emang udeh ahli dibidangnye. Kalo kite konsisten, anak masih pada kecil udeh pada jago tuh berenang. Mungkin udeh kaga kaya aye nyang dulu ampe sekarang tuh masih aja blom bisa berenang.
Rangkaian bencana alam yang menghantui Indonesia akhir-akhir ini kagak pelak membuat masyarakatnye kite ntu menyadari akan pentingnye faktor kesiap siagaan dalam menghadapi berbagai bencana tersebut. Seperti semboyan yang sering kite denger ya ntu Safety First. Keselamatan adalah yang utama. Keselamatan menjadi prioritas awal dalam beraktivitas sehari-hari. Karena dengan menanamkannye ntu jiwa keselamatan dalam bekerja maupun beraktivitas. Di kantor yang berkecimpung dalam dunia ekplorasi minyak, dan gas bumi berbagai pelatihan, dan pembekalan terkait kesiapsiagaan, dan keselamatan adalah hal yang wajib di miliki. Hal pertama, dan utama yang harus dilakukan ketika bencana terjadi adalah kendalikan diri dan emosi kite. Rasa takut,  dan khawatir adalah hal yang lumrah terjadi ketika kite sedang menghadapi kondis kegawat daruratan, atau bencana alam. Namun, mengatur kadarnye dalam batas yang wajar adalah kuncinye.
Prank adalah istilah yang udeh kagak asing lagi bagi bejibun orang sekarang ini. Hal ntu kagak terlepas dari bejibunnye orang yang mengunggah konten prank ini di media sosial hingga YouTube. Istilah prank pun semakin populer hingga sekarang ini. Prank adalah sebuah trik yang dilakukannye kepada seseorang, yang sebenarnye bertujuan untuk membuat orang lain tertawa. Prank sendiri bertujuan untuk membuat korbannye kaget, kagak nyaman, atau keheranan. Prank dikenal juga dengan sebutan lelucon praktikal. Dalam budaya Barat, April Mop adalah sebuah hari yang biasanye didedikasikannye untuk lelucon praktikal, atau hari orang-orang melakukan prank. Istilah prank berkembang, dan dikenali bejibun orang karena media sosial. Prank adalah istilah yang disebutnye juga dengan lelucon praktikal dalam bahasa Indonesia. Lelucon pada dasarnye memiliki makna hasil melucu atau tindakan atau perkataan yang lucu. Jadi, pada dasarnye, prank adalah sebuah tindakan yang dirancang untuk membuat tawa. Menurut Cambridge Dictionary, prank adalah sebuah trik yang dimaksudkan untuk melucu, namun kagak untuk menyebabkan kerugian atau kerusakan. Makanye dari ntu kite kalo mau ngebuat prank buat orang jangan aneh-aneh, karena kalo udeh menyebabkan kerugian udeh bukan buat hal yang seru lagi.
Buat orang-orang nyang mau lulus SNMPTN teryata kuota tiap sekolah tuh beda, tergantung dari akreditasi sekolahnye. Cari dulu tuh akreditasi sekolah kite, nah buat akreditasi sekolahnye A quotanya ada 40%, akreditasi B 25%, akreditasi C 5%. Selaen akreditasi sekolah banyak hal laen nyang mesti diperhatiin kaya prestasi alumninye di perguruan tinggi ntu, prestasi sekolahnye, ama nilai dari peserta nyang ikut SBMPTN pas diterima tahun sebelomnye. Dari situ kite udeh bisa liat tuh peluang kite, nah nyang kite gatau pan berapa orang nyang bakal daftar trus berapa aja nilai mereka. Nah kalo blom keterima di jalur ini nih, kite bisa cobain jalur nyang laen trus siapin diri deh dengan mateng karna pan tahap nyang laen mesti ikut ujian lagi tuh.
Jaman dulu aye sering bangat sekali ngelancong ke kota Batu malang, make Kawasaki Ninja RR punya aye, solanye aye suka ngebut kecepatan 160kmh lebih. Terusannnye ade mas Polantas nyang kayanye sebel ame aye, jadinye tiap aye ke kota Batu die selalu aje ngejer aye make Yamaha Scorpio atawa Honda Tiger punya Polantas tapinye motor aye mesinnye 2 tak ame ude dimodifikasi nyang aye lakuin bikin aye kagak pernah kekejar. Sialnye waktu karburator motor aye ngambek waktu ngebut bareng mas Polantas ntu, singkat cerite ketilanglah aye terus dibawa aye ke pos polisi, aye dibawe ke pos polisi pertigaan Pendem, naj waktu disane aye duduk, mas Polantas ntu dateng pas beres kejar-kejaran.
Meminjam duit antarteman, kerabat, atau saudara merupakan hal nyang lumrah. Tapi, hubungan baèk berisiko retak kalo duit nyang dipinjamkan kagak dibayar, apalagi kerap terjadi orang nyang berutang malah lebih galak dari nyang menagih. Karna ntu, sebenarnya si pemberi pinjaman bisè loh menuntut melalui jalur hukum. Adè dua mekanisme kalo ingin menuntut teman atau kerabat nyang lalai dalêm membayar utang. Pêrtamè, mekanisme keperdataan. Buat prosesnya bisè melayangkan somasi terlebih dahulu. Kemudian proses mediasi. Kalo kagak jugè membayar kewajibannya, baru naik ke proses pengadilan. Kêduè, mekanisme jalur pidana. Buat pelaporannya bisè ke polisi, polres, atau polda, tergantung tempat kejahatannya. Padè umumnya jugè tergantung nilai duitnyè. Kalo duitnyè kagak terlalu besar, bisè ditangani polres. Kalo duitnyè besar, ditangani polda.
Misal kagak sengaje jadi saksi kecelakaan, terus ngalamin ketakutan nyang luar biase ampe mancing gangguan mental, tapi kagak mao ikutan dibawa ke rume sakit buat diperiksa, bise bangat coba beberape langkah enih buat bikin diri ente tenang dulu tanpa kudu ngerepotin orang laen, bahkan ampe ikutan dibawa ke rume sakit. Kalo kena serangan panik, nyang petame kudu dilakuin, jaohin diri ente dari kerumunan orang ame korban. Terus, tenangin diri ente dengan kagak ngeliat sekitar, meremin mate, terus pokus ame diri ente dulu aje. Pilter suara-suara nyang masuk ke dalem kuping, jangan kepancing ame suara nyang bikin panik. Udeh gitu, tarik ampe embusin napas nyang panjang secare teratur bekali-kali. Napas nyang teratur, kagak keburu-buru, bise ngebantu badan lebi rileks ame otak jadi lebi tenang.
Doel lagi ngikut mate pelajaran olaraga karang. Materinye roll depan ame roll belakang, ato bahasanye Enyak, mah, jungkir balik. Prakteknye make matras tebel gituh, kek kasur. Carenye, kudu posisi sujud dulu, terus nebalikin diri ke arah depan, ame sebaliknye. Giliran Doel bentar lagi, makanye die lagi siap-siap bari nyoba-nyoba ame temennye di matras laen. Begitu Doel dipanggil, die jalan dengan pedenye gegara tadi pas latian, mah, berasil bae. Terus, di depan matras, die mosisiin diri kek lagi sujud gitu. Sekali tarikan napas ame nahan make tangan, die berasil jungkir balik, tapi pas mendarat disambut ame bunyi kreeekk kenceng bener dari celanenye. Doel nunduk ke bagian selangkangan. Buset, ade blackhole gede bener di sonoh. Celanenye robek! Doel langsung nutup-nutupin bagian ntu bari nunduk dan lari ke kelas, malu bangat, coy!
Tahun 2022 boleh dibilang tahun yang bikin aye sedih banget dah. Karena dua orang yang aye sayangin pade sakit yang lumayan berat. Di bulan Juli tahun 2022 gatau kenape tiba-tiba kakiknye kakek aye ngedadak sakit banget. Tiba-tiba aje gitu kakinye sakit jalannye susah, jadi awalny tiap pagi bangun tidur lehernye ntu kaya disetrum, lebih tepatnya tengkoknye abis itu ngejalar keseluruh tubuh kaya lemes. Jadi lebih tepatnye kaya lemes banget gitu dah bukan sakit, jadi buat jalan aje susah gitu. Awalnye masih tetep bisa aktivitas kaya biasa aje, lama kelamaan kondisi makin menurun yang tadinye sholat masih bisa diri, tiba-tiba udeh gakuat jadinye duduk, sampe akhirnye tiduran aje di kasur gabisa ngapa-ngapain seluruh badannye lemes. Kite semuanye udeh sedih, dan ketakutan, kite udeh bawa ke dokter diperiksa semuanye tapi nyatanye Alhamdulillaah baik-baik aje semuanye. Jadi bener-bener ampe sekarang kaga ketauan sakitnye ape.
Sebenernye kesian ye ama anak nyang punya kebutuhan khusus ato ada cacat dibagian tubuhnye disekolain di sekolah biasa. Waktu aye SD aye pernah punya temen nyang tangannye tuh kaga utuh. Yang namanye anak kecil pan belom paham ya ama hal begitu. Ya karna polosnye die tanya tuh knape tangannye bisa begitu. Trus pan di jawab, eh malah diledekin. Emang kebangetan ye becandaan anak sekolaan tuh. Abis, mao di bilangin juga kaga ngarti. Aye ngeliatnye tuh miris karna aye ngerti nyang die rasain, pasti malu ama tertekan tuh diejek. Padahal, die juga kaga mao kan punya kondisi kaya begitu, semua kan emang udeh jalan hidupnye.
Sêndal Èka ujug-ujug putus wayah diah dalêm pêrjalanan kê rumah têmênnyah. Yak, sêndal nyang dipakènyah, putus, têpat bêrada di têngah gang pêrkampungan. Lagi ramè orang juga, bujug dah! Langsung dah Èka ngacir kê warung nyang kêbênêran jaraknyak tibang bêbêrapah lèngkah dari lokasi kêjadian. Sayang, warung onoh ora nyêdiain sêndal. Dangkluk-dangkluk kaki Èka ngêlèngkah mênuju rumah têmênnyah. Mao nyèkèr, tapi diah jêngah karna banyak orang. Wayah diah udah bêjalan sêkitar 20 mètêr, ada bêbêrapah warga nyang gêgêrawakan ngêgêroinnyah, “Mpok! Mpok!” Èka nèngok, romannyah ada warga nyang pèngèn ngasihin Èka sêndal. Tapi, wayah onoh sêbêntar lagi diah sampè di rumah têmênnyah. Èka ora ngampirin orang-orang nyang pèngèn nulunginnyah onoh. Bukannyah Èka sombong, tapi diah jêngah.
Kalo mau sukses ujian, lulus dengan nilai bagus trus kaga ada nyang remedial, kaga cuma belajarnye nyang harus ngotot. Belajar giat emang perlu, tapi kalo kondisi badan kite nyang kaga sehat juga pengaruh tuh pas kita ikut ujian. Belajar tuh baenya jangan ampe bikin badan cape, tapi ade waktu-waktunye. Bikin tuh jadwal belajar dan imbangin belajar ama istirahat trus makannye nyang sehat. Belajar tuh emang nguras pikiran, jadi jangan ampe tubuh kite lemah karna lupa makan. Apalagi kalo musim penyakit, kite mesti kuat tuh, caranye ya minum vitamin lah karna pan kite kaga bisa prediksi cuaca jadi kite nyang harus siap siaga. Kesimpulannye, belajar bener-bener tuh emang penting, tapu kondisi badan nyang fit juga modal pendukung nyang ga kalah penting.
Saat masih banyaknye kesempetan di depan mate kite, janganlah kite udeh pesimis, harus optimis sebagai anak muda. Karena inilah kenape jangan mudah menyerah sering sekali dinasihatkan oleh siapa pun. Kadang rasanye emang sudah kagak ada harapan. Kita juga udeh sangat lelah dan gak tahu akan sampai kapan harus berjuang. Kemudian kita memutuskan berhenti. Lelah kita mungkin terobati, namun seiring berjalannye waktu, mungkin kita akan sangat menyesali keputusan berhenti memperjuangkan mimpi. Kagak ada mimpi lain yang terasa lebih berharga untuk dikejar. Kite kagak pernah bisa menjadi siape-siape kalo kaga mau berjuang. Kaya waktu ntu seorang anak akhirnye nyesel kaga mau berjuang dan lebih usaha buat dapet sekolah negeri yang die mau. Kita baru bisa nyesel ketika melihat orang lain bisa mencapai impiannye.
Cara ngepress dana pernikahan juga bisa dengan jasa sewa, jadi kaga semua kok kudu beli. Nih bakal aye sebutin ape aje nyang aye sewa, pertama ada baju akad, soalnye kalo beli bingung ngerawatnye begimana. Kedua sepatu akad juga sewa, karna pan gatau abis itu mau dipake kapan lagi. Ketiga kotak seserahan, aye mau kotaknye pan nyang bagus ya, karna bakal diliat semua orang jadi kalo mau nyang bagus trus udeh disusun seserahannye jadi mending sewa aja deh. Keempat baju orang tua penganten, nah kalo ini sih aye serahin ke orang tua mau cari sewaan di mana jadi aye serahin tuh cari penyewaanye, trus kalo nyewa pan mao pilih nyang mewah juga kaga ngapa-ngapa ya. Nah kalo ape-ape nyewa pan enak kaga usah tuh mikirin ngerawatnye, tinggal dipulangin aje trus urusan kelar.
Kaga kena macet di Jakarta itu hal nyang mustahil karna di Jakarta itu udeh banyak banget tuh populasi penduduknye. Kalo kaga mau kesel banyak hal nyang bisa kite akalin. Pertama, kite bisa naek kendaraan umum. Sekarang kendaraan umum aje udeh makin modern, ada MRT ada LRT. Jadi dimaksimalin tuh penggunaanye. Selaen itu, kite juga pake applikasi ojek online, tinggall pesen trus di jemput bisa sampe tujuan. Seenganye kalo kite milih angkutan umum kite kaga usah cape-cape tuh buat ngendarain kendaraan sendiri di tengah kemacetan. Fasilitas yang udeh ngedukung gini sayang banget kalo kite lewatin, jadi sebisa mungkin dimanfaatin dah ya.
Secara kaga langsung, dengan orang nyang seneng ama celetukan aye trus bisa bikin temen-temen di kelas aye tuh ketawa bikin aye makin percaya diri. Awalnye tuh aye kaga pernah mau diliat ama orang, mangkanye kalo ngomong di depan orang tuh suka kaga pede. Suka gemeteran tuh kaki ama tangan, apalagi banyak orang nyang ngeliat aye ngomong. Wah rasanye kaga enak banget kaya orang tertekan. Cuman karna orang seneng ama celetukan aye trus aye bisa bangun suasana aye malah lebih pede ama berani. Jadi, aye ngerasa banyak si manfaat kalo aye dianggep lucu dan bisa bikin ketawa temen-temen di kelas aye waktu kuliah.
Doel kecil lagi demen-demennye bikin roti tawar nyang ditumpuk due lembar, terus di tengah-tengahnye diisi mentega ame meses. Buat nyarap, buat nyarap, buat ngegares, buat iseng-iseng bae, dibikin terus ntu roti. Kek karang, neh, di tipi lagi mao ade kartun kesukaannye Doel. Biar seru, die mao bari ngegares roti kedemenannye ntu. Waktu ude jadi, Doel malah kebelet pipis. Jadi, die taro dulu, dah, ntu piring isi roti di meja daput nyang mepet tembok. Begitu kelar kencing, die ngedeket ke ntu piring, terus ngeliat ade item-item di atas piringnye, di deket roti ntu. Doel awalnye mikir meses nyang jatoh, kagak masup ke tengah roti. Cuman, begitu die liat lebi deket, bari diendus-endus, die malah jadi oek oek begitu sadar kalo ntu tai cicak! Duh, mao muntah aje rasenye si Doel. Kagak kebayang gimane rotinye diberakin cicak waktu die ke sumur tadi. Bari nahan muntah, die buang ntu roti kesayangannye, temasuk si tai cicaknye. Dah, hadah, jadi kagak napsu, pan!
Layaknyah pobia spèsipik laèn, pênyêbab dari autopobia bêlon dikêtauin dêngan pasti. Tapi, diyakinin bahwa pobia ngêri dèwèkan ênih bêkaitan ama troma atau pêngalaman nègatip wayah dèwèkan di masa lalu. Pobia sêring mulè nongol di diri sêsêrang wayah diah masing bocah. Orang dêngan pobia tumannyah go ora bisa ngingêt dêngan pasti sumbêr kêngêrian onoh. Autopobia mungkin bêkaitan ama pêngalaman masa kêcit nyang ngêjanyah ngêrasa ditinggalin, sêpêrti akibat pêrcêrèan atau anggota kêluarga nyang mêninggal dunia. Gêjalanyah bêrupa kêngêrian têntang imajinasi nyang bakal têrjadi wayah dèwèkan, ngêrasa jiwa têlêpas dari awak, kuwatir kêbangêtan bêlêbihan, ngalamin gêjala pisik sêpêrti bêkêringêt, gêmêtêr, nyêri dada ama ênêk, sêrta pêrasaan tèror nyang èkstrèm.
Kalo kite mao jalan nih trus takutan ama tempat-tempat nyang baru dikunjungin ade baenya kite cari tau dulu tuh tempat nyang kite kunjungin. Apalagi kite kan sama sekali gatau tuh budaya apa nyang ada di lingkungan situ. Paling kite harus jaga sikap aja, trus mentang-mentang jaga sikap ya jangan diem bae gitu di tempat orang. Namanye manusia kan mahlluk sosial ya, jadi ya ada mah interaksi dikit-dikit kalo pun kaga terlalu dalem. Soalye kalo kite ada di tempat baru trus kite diem-diem aja siapa nyang mao nolongin kalo lagi kesusahan. Orang juga bakal segen, karna nyangka kite tuh orangnye tuh sombong trus kaga mao kenal ama lingkungan sekitar.
Waktu kecil aye tuh seneng belajar, cuma senengnye tuh karna selalu diancem kaga bakal dibeliin sesuatu nyang di mao kalo kaga pinter. Jadi tipa bagis rapot tuh aye rasanyr deg-degan banget karna kalo kaga ranking bisa abis-abisan diomelin trus diancem kaga bakal diturutin kalo mao sesuatu. Dari situ aye ngerasa aye belajar ya karna terpaksa. Sempet cape ama keadaan cuma kaga bisa ngelak karna kan itu maunye orang tua. Karena sering diancem jadi aye tuh selalu takut kalo apa nyang aye lakuin tuh bikin orang laen kaga puas, karna selalu dibanyang-banyang ama anceman. Jadi, buat orang tua jangan suka ngancem anak dah, kasian nanti bisa trauma pas gede.
Makan emi rebus enak banget kalo pake telor. Sering banget kalo pas masak, buka telor langsung di atas gidirnya. Kalo dapet yang cakep telornya, kagak masalah langsung ceplokin begitu. Cuman kita kagak tau dapet telornya pegimana. Yang bikin gedek, pas lagi buka telor di atas panci begitu, tau-tau telornya udah warna item, baunya amis bentek banget. Telornya tembuhuk. Pernah juga pas masih bocah, kawan pada demen banget nyeplokin temennya pake telor tembuhuk gitu. Enek banget nyium telor tembuhuk gitu. Udah gitu, baju atawa kerudung yang udah kena telor tembuhuk itu baunya awet, nempel banget. Kagak bisa dicuci itu lagi itu pakean. Akhirnya, malah jadi dibuang.
Aye udeh lulus kuliah pas bulan Oktober 2022. Nah sejak sebulanan aye udeh lulus kuliah, saban hari aye terus-terusan ngelamar kerja. Tapi sayangnye aye belom berhasil dapet juga. Terus sekitar akhir November 2022, akhirnye ada perusahaan internasional yang udeh beken sejak lama, ngundang aye buat tes Matematika dan Bahasa Inggris. Aye pun seneng bener karena akhirnye aye lolos seleksi berkas di entu perusahaan. Walaupun bingung belajar ape, akhirnye aye seadanye belajar buat tes Matematika dan Bahasa Inggris. Akhirnye hari buat tes pun tiba. Pas liat soal tesnye, aye bener-bener kaget karena Matematikanye bener-bener susah. Akhirnye aye pun ngerjain sebisanye. Terus pas udeh hari pengumuman lolos tes, ternyata aye gagal lagi buat dapet kesempatan kerja. Aye pun sampe sekarang masih sedih bener kalo inget kegagalan yang satu entu.
Saban orang puguh pêrnèh ngalamin pêngalaman-pêngalaman ngêjêngahin di dêpan umum, misalnyè ngomong ngêliwain batês, kêpêlèsèt di têngèh pêsta, salèh nyapa orang atau laènnyè. Kêjadian-kêjadian ntu datêng ujug-ujug amè baru nyadarin hal ntu sêudèh têrjadi. Lalu, pêgimanè êlu bisè bangkit kêmbali dari momèn ngêjêngahin ntu? Bakal amat kagak ngènakin kalo êlu têrus dirundung rasè jêngah, sêmêntarè waktu têrus bêgêrak maju. Sêorang dosèn psikolog di John Jay College, Joshua W Clegg, bilang wayah êlu ngadêpin rasè jêngah, hal nyang pêrtamè dilakuin adalah ngakuin kêjadian ntu dêngan milu kêtawè atau liwat humor. Sêbaliknyè, kalo êlu justru ngindarin kêjadian ngêjêngahin ntu rasè canggung justru bakal bêrlangsung lêbih lamè.
Dipermalukan adalah pengalaman yang menyakitkan, namun pernah kite semua ntu alami. Hal ntu terjadi saat kite merasa kagak dihargai, baik karena hal yang kite lakukan, ataupun sesuatu yang diperbuat orang lain terhadap diri kite. Terkadang, kite dipermalukan sebagai akibat dari kesalahan yang kita lakukan, namun tindakan ntu bukanlah pilihan hukuman yang tepat, dan kagak seorang pun patut mengalaminye. Pelajari cara menghadapi pengalaman dipermalukan yang menyakitkan, dan jalani kehidupan sehari-hari kite kembali. Perbuatan ntu adalah suatu hal yang menyakitkan, dan terasa seakan nilai kite sebagai pribadi direndahkan. Namun, kite ntu harus bertanggung jawab jika memang melakukan suatu kesalahan. Respons terhadap dipermalukan lazimnye adalah menolak tanggung jawab, dan melemparkan masalah kepada orang lain. Jangan biarkan tindakan pertahanan diri ntu menghalangi kite menghadapi diri sendiri dan melanjutkan hidup.
Sebuah penelitian telah menemukan penelitiannye bahwa semua nama kagak harus terdengar serupa untuk seseorang salah menyebutnye berulang kali. Malah semua ntu tergantung pada di "kategori" mana nama-nama tersebut dimasukkan. Peneliti dari Duke University di North Carolina, Amerika Serikat, melakukan lima penelitian yang melibatkan 1.700 orang, menginvestigasi kenape "salah pemanggilan nama" bisa terjadi. Mereka menemukan bahwa orang yang terbiasa di sekeliling sering dipanggil secara salah oleh orang dengan kategori semantik yang sama. Sehingga saat nenek kite berusaha memanggil kite tapi seperti mengabsen satu demi satu sepupu kite, ntu karena die berusaha mengorek memorinye yang bernama "daftar cucu". Penelitian menemukan bahwa kemiripan fonetik di antara nama memang akan menimbulkan kesalahan penamaan, tapi efek kategori semantik menjadi penyebab yang lebih besar untuk salah pemanggilan nama seseorang. Jadi kite kaga perlu ngerasa malu banget kalo salah nyebut nama orang, karena ntu suatu hal yang udeh sering terjadi.
Mênurut pênêlitian psikologi, sêbagian gêdé orang bêsêlingkuh disêbabin karna bêbêrapah aspèk dalêm hubungannyah ama pasangan utama ora mênuhin èkspèktasi atau dêngan kata laèn ngêrasa ora puas. Ora kêpênuhinnyah èkspèktasi ênihlah nyang kêmudian ngêdorong prilaku sêsêorang buat nyari kêpuasan, baèk pisik atau batin, di luar pasangan utama. Sêlaèn onoh, mênurut tèori psikologi têntang pêrsêlingkuhan bêrnama deficit model of infidelity, paktor utama nyang ngêdorong sêsêorang buat bêsêlingkuh adalah rêndahnyah kêpuasan dalêm hubungan, timbulnyah konplik, ama kurangnyah komunikasi. Lêmahnyah komitmên buat ngêjaga hubungan atu ama laèn juga mêrupakan salah atu paktor nyang ngêdorong sêsêorang buat ngêjalin hubungan laèn di luar hubungan ama pasangan utama. Tapi, dari bêbêrapah pêndapêt onoh paktor nyang sêcara umum bisa ngêêdorong sêsêorang buat bêsêlingkuh adalah kêorapuasan dalêm hubungan.
Penyebab pasti automysophobia kagak diketahui. Meski begitu, faktor genetik, dan lingkungan seseorang berperan besar dalam perkembangan kondisi tersebut. Misalnye, bila seseorang memiliki riwayat keluarga dengan penyakit mental tertentu, terutama gangguan kecemasan atau fobia tertentu, die mungkin memiliki risiko yang lebih besar untuk menimbulkannye automysophobia. Jika orang yang memiliki faktor genetik tersebut mengalami semacam peristiwa traumatis, maka die bisa mengalami automysophobia. Pada dasarnye, peristiwa yang menyakitkan secara emosional yang melibatkan ketakutan yang terkait dengan automysophobia cukup bagi seseorang dengan faktor genetik untuk menimbulkan fobia tersebut lebih jauh. Sama seperti semua fobia lainnye yang ada, automysophobia ntu ditandai dengan kecemasan sebagai gejala yang paling menonjol. Kecemasan yang dimiliki pengidap terhadap kotoran mungkin begitu ekstrem, sehingga die dapat mengalami serangan panik sebagai akibatnye.
Dipermalukan di dêpan kelas mêrupakan situasi nyang paling dihindari oleh banyak orang. Wajah memerah, telinga terasa panas, ama pikiran seolah tertutup bêgonoh ajah wayah seseorang merasa jêngah. Ora ada orang nyang mau dikêtawain. Kalu go êluh kudu merasakannya, ontong langsung sakit hati, apalagi merasa dendam dêngan têmên-têmên êluh. Jadikan hal onoh sêbagè pemicu buat terus meningkatkan kemampuan êluh. Yakinlah, wayah êluh udah bisa  muncul sêbagè sosok nyang lebih tangguh ama punya kemampuan nyang bisa diandalkan, êluh pasti ora diremehkan ama ditertawkan têmên-têmên lagi. Ontong idup bergantung pada perkataan ama perlakuan têmên-têmên kêpada êluh. Berdirilah teguh, pandang kê dêpan, ama lanjutkan keidupan êluh!
Misal di kalender lagi jadwalnye ari sial, terus kebagiannye kena ludah orang laen di tangan kite, kite nyang jijikan enih kudu tetep sigap ame diri ndiri. Mara boleh ame ntu orang, cuman tetep kudu bise kontrol biar kagak melebar juge masalahnye. Oek oek bole gegara mual, tapi tetep tahan jan ampe muntah di muke umum. Nyang tepenting, buru-buru cari tempat meper kek tisu, daon, tembok, ato bahkan baju orang nyang ngeludah be. Kalo ude ilang ntu ludah dari tangan, cuci tangannye pake aer nyang ngalir dan sabun. Misal kagak ade keran ame sabun deket sonoh, minimal bangat pake handsanitizer biar tangannye tetep wangi, tapi steril dari bakteri, kuman, ame pirus juge. Artinye, mulae karang, ke mane-mane mending bawa tisu ame handsanitizer aje biar kalo lagi jadwalnye ari sial, kite tetep bise sigap ngurus diri ndiri.